FI Euroopan unionin virallinen lehti L 35/6

KOMISSION ASETUS (EU) 2016/178,

annettu 10 päivänä helmikuuta 2016,

Euroopan parlamentin ja neuvoston asetuksen (EY) N:o 1334/2008 liitteen I muuttamisesta siltä osin kuin on kyse tiettyjen aromiaineiden poistamisesta unionin luettelosta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (1) ja erityisesti sen 11 artiklan 3 kohdan ja 25 artiklan 3 kohdan,

ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 4 kohdan,

sekä katsoo seuraavaa:

(1) Asetuksen (EY) N:o 1334/2008 liitteessä I vahvistetaan unionissa elintarvikkeissa käytettäväksi hyväksyttyjen aromien ja raaka-aineiden luettelo ja niiden käyttöä koskevat edellytykset.

(2) Komission täytäntöönpanoasetuksella (EU) N:o 872/2012 (3) vahvistetaan aromiaineiden luettelo ja liitetään kyseinen luettelo asetuksen (EY) N:o 1334/2008 liitteessä I olevaan A osaan.

(3) Mainittu luettelo voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhteisen menettelyn mukaisesti joko komission aloitteesta tai jäsenvaltion tai asianomaisen osapuolen toimittaman hakemuksen johdosta.

(4) Unionin luetteloon aromeista ja raaka-aineista sisältyy tietty määrä aineita, joista Euroopan elintarviketurvallisuusviranomainen (EFSA) ei ole saattanut arviointia päätökseen tai on pyytänyt tieteellisiä lisätietoja, jotka on toimitettava arvioinnin loppuun saattamista varten. Neljän tällaisen aineen eli vetiverolin (FL-nro 02.214), vetiveryyliasetaatin (FL-nro 09.821), 2-asetyyli-1,4,5,6-tetrahydropyridiinin (FL-nro 14.079) ja 2-propionyylipyrroliinin, 1-prosenttinen liuos kasviöljytriglyserideissä (FL-nro 14.168) osalta näiden aromiaineiden markkinoille saattamisesta vastaavat henkilöt ovat nyt peruuttaneet hakemuksensa. Tästä syystä kyseiset aromiaineet olisi poistettava unionin luettelosta.

(5) Metyyli-2-merkaptopropionaatin (FL-nro 12.266) markkinoille saattamisesta vastaava henkilö ei enää kannata sen käyttöä. Tästä syystä kyseinen aromiaine olisi poistettava unionin luettelosta.

(6) Sen vuoksi olisi muutettava asetuksen (EY) N:o 1334/2008 liitteessä I olevaa A osaa.

(7) Komission asetuksen (EU) N:o 873/2012 (4) 1 artiklassa vahvistetaan siirtymätoimenpiteet sellaisille aromiaineita sisältäville elintarvikkeille, jotka on laillisesti saatettu markkinoille tai varustettu pakkausmerkinnöin ennen 22 päivää lokakuuta 2014, jotta voitaisiin varmistaa siirtymisen sujuvuus markkinoilla. Kyseisiä viittä ainetta sisältäviä elintarvikkeita varten olisi säädettävä vastaava ylimääräinen siirtymäkausi, jotta elintarvikealan toimijat voivat mukautua tässä asetuksessa säädettyihin vaatimuksiin.

(8) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 1334/2008 liitteessä I oleva A osa tämän asetuksen liitteen mukaisesti.

2 artikla

Elintarvikkeita, jotka sisältävät aromiaineita vetiveroli (FL-nro 02.214), vetiveryyliasetaatti (FL-nro 09.821), metyyli-2-merkaptopropionaatti (FL-nro 12.266), 2-asetyyli-1,4,5,6-tetrahydropyridiini ja 2-Asetyyli-1,4,5,6-tetrahydropyridiinin (FL-nro 14.079) ja 2-propionyylipyrroliini, 1-prosenttinen liuos kasviöljytriglyserideissä (FL-nro 14.168), ja jotka on laillisesti saatettu markkinoille tai varustettu pakkausmerkinnöin ennen kuin on kulunut 9 kuukautta tämän asetuksen voimaantulosta mutta jotka eivät täytä asetuksen (EY) N:o 1334/2008 liitteessä I olevan A osan vaatimuksia, voidaan pitää kaupan niiden vähimmäissäilyvyysajan päättymiseen tai niiden viimeiseen käyttöpäivään saakka.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä helmikuuta 2016. Komission puolesta Puheenjohtaja Jean-Claude JUNCKER

(1) EUVL L 354, 31.12.2008, s. 34.

(2) EUVL L 354, 31.12.2008, s. 1.

(3) Komission täytäntöönpanoasetus (EU) N:o 872/2012, annettu 1 päivänä lokakuuta 2012, Euroopan parlamentin ja neuvoston asetuksessa (EY) N:o 2232/96 säädetyn aromiaineiden luettelon hyväksymisestä, sen sisällyttämisestä Euroopan parlamentin ja neuvoston asetuksen (EY) N:o 1334/2008 liitteeseen I sekä komission asetuksen (EY) N:o 1565/2000 ja komission päätöksen 1999/217/EY kumoamisesta (EUVL L 267, 2.10.2012, s. 1).

(4) Komission asetus (EU) N:o 873/2012, annettu 1 päivänä lokakuuta 2012, Euroopan parlamentin ja neuvoston asetuksen (EY) N:o 1334/2008 liitteessä I mainittua unionin luetteloa aromeista ja raaka-aineista koskevista siirtymätoimenpiteistä (EUVL L 267, 2.10.2012, s. 162).